АҞӘА, рашәарамза 16— Sputnik, Амра Амҷԥҳа. VI Жәларбжьаратәи ахәыҷтәы фестиваль-конкурс "Черноморские легенды" мҩаԥысуеит Пицунда рашәара 16 рзы жәларбжьаратәи апроект "Салют Талантов" аҳәаақәа ирҭагӡаны. Абри атәы ҭелла Sputnik акорреспондент илзаалыцҳаит афестивали ауаажәларреи реинырраз аҟазауаҩ Валериа Лозинскаиа.
Афестиваль аҟны иқәгылараны иҟоуп 300-ҩык рҟынӡа 5 — 18 шықәса зхыҵуа Риазань, Орел, Кисловодск, Толиатти, Королев уҳәа рҟынтәи ашәаҳәаҩцәа, акәашаҩцәа, амузыкантцәа қәыԥшцәа.
"Афестиваль апрограмма иалахәуп аклассикатә рҿиамҭақәа, амилаҭтәи, аестрадатәи, ҳаамҭазтәи акәашарақәа, атеатртә қәыргыламҭақәа, еиуеиԥшым ашәақәа", — лҳәоит Лозинскаиа.
Афестивал "Черноморские легенды" еиҿнакааит Санкт-петербургтәи арҿиаратә еидгыла "Салют Талантов". Раԥхьаӡа акәны иара ҵыԥх, Пицунда имҩаԥган.
"Ҵыԥх иааидкыланы хә-фестивальк мҩаԥаагеит. Иалахәын Урыстәыла еиуеиԥшым ақалақьқәа. Сынтәа иазыԥхьагәаҭоуп — ԥшьба", — лҳәоит Викториа Лозинскаиа.
Лозинскаиа лажәақәа рыла изҭаху дарбанызаалак илшоит афестиваль алахәразы азыҳәа ҟаиҵар.
"Ақәгыларақәа рышьҭахь ажиури иалыркаауеит иреиӷьу аномерқәа. Урҭ рынагӡаҩцәа рашәарамза 16 азы имҩаԥысуа гала-концерт иалахәхоит. Иаиааиз ианашьахоит Гран-при", — лҳәоит Валериа Лозинскаиа.
VI Жәларбжьаратәи ахәыҷтәы фестиваль-конкурс "Черноморские легенды" мҩаԥысуеит Пицунда рашәара 16 рзы жәларбжьаратәи апроект "Салют Талантов" аҳәаақәа ирҭагӡаны.